Folketing
2005-12-14

Vi skal simpelt hen have ansat nogle flere. Det eneste, der står i vejen for udvidelse af velfærden og for et godt og langt arbejdsliv, er finansministeren, og det på trods af at det ville være en god samfundsøkonomisk investering, for finansministeren har nemlig en næsten militant holdning om, at den offentlige sektor skal skrumpe, i stedet for at velfærden skal udvides. Vi har stillet forslag om mere økologi, om at få taget fat på de store og vigtige investeringer i alternativ energi, der har vist sig at være de rigtige veje på alle områder. Vi har fulgt de pæne ord om vigtigheden af uddannelse i fremtidens samfund med konkrete forslag til store investeringer. Desværre sjofler regeringen igen uddannelserne i denne finanslov, stik imod hvad selv dens egne støtter i Dansk Industri anbefaler. Vi har givet statsministeren en chance for at leve op til sine pæne ord om, at han skam er imod, at uligheden vokser. Vi har peget på en af samfundets største ulighedsmaskiner, nemlig de 47 mia.